
R E F E R A T  D E  A P R O B A R E 
[bookmark: _Hlk170455700][bookmark: _Hlk169866703]privind aprobarea Regulamentului de organizare și funcționare al aparatului se specialitate al Primarului Municipiului Brad

 
	Aparatul de specialitate al Primarului Municipiului Brad este organizat şi funcţionează potrivit prevederilor O.U.G. nr. 57/2019 privind Codul Administrativ cu modificările și completările ulterioare şi în conformitate cu hotărârile Consiliului Local al Municipiului Brad privind aprobarea organigramei, a numărului de posturi şi a statului de funcţii pentru aparatul de specialitate al Primarului.
 	Primarul, Viceprimarul, Administratorul Public al Municipiului Brad, împreună cu aparatul de specialitate constituie o structură funcţională cu activitate permanentă, denumită Primăria Municipiului Brad care duce la îndeplinire hotărârile Consiliului Local al Municipiului Brad şi dispoziţiile Primarului Municipiului Brad, soluţionând problemele curente ale colectivităţii locale. 
La nivelul Primăriei Municipiului Brad a fost adoptat Regulamentul de organizare și funcționare al aparatului de specialitate al Primarului Municipiului Brad prin Hotărârea Consiliului Local nr. 75/29.06.2017, în cuprinsul căruia se regăsesc detaliate aspecte privind modul de organizare al autorității publice și a subdiviziunilor sale organizatorice, regulile de funcționare, politicile și procedurile autorității publice, drepturile si obligațiile angajaților.
În conformitate cu prevederile art. XVII, alin. (3)  din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare, măsurile privind reorganizarea structurilor funcționale, ca urmare a aplicării prevederilor prezentului articol inclusiv organigramele, statele de funcții, regulamentele de organizare și funcționare, se aprobă în condițiile legii până la data de 31 decembrie 2023, termenul fiind ulterior prorogat conform art. LXIX, din O.U.G. nr. 115 din 14 decembrie 2023, până la data de 30.06.2024.
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Regulamentului de organizare și funcționare al aparatului se specialitate al Primarului Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr.75/2017.
În susţinerea proiectului de hotărâre invoc prevederile  art. XVII alin. (3) din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, ale art. LXIX din Ordonanța de Urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, ale Legii nr. 53/2003 – Codul Muncii, cu modificările şi completările ulterioare, ale art. 129 alin. (1), alin. (2) lit. a), alin. (3) lit. c),  din O.U.G. nr. 57/2019 privind Codul administrativ, cu modificările și completările ulterioare, ale art. 11 alin. (4) din Legea nr. 554/2004 a contenciosului administrativ, actualizată precum și ale Legii nr. 52/2003 privind transparenţa decizională în administraţia publică, republicată cu modificările și completările ulterioare;

